|  |  |
| --- | --- |
| ***Disse ordensregler vedtaget på den ordinære generalforsamling 27. april 2019*** *Ordenreglerne er revideret og opdateret i forhold til gældende praksis. Derudover er vedtaget følgende paragraffer: § 1.5, § 14.5, § 22 og § 23 Tidligere version er ordensregler for HF Marienlyst vedtaget på GF 2018* | |
| **§ 1** | **Generelt** |
| 1.1 | Nærværende ordensregler kan ikke tilsidesætte bestemmelserne i vedtægter, lejevilkår og byggeretningslinjer. |
| 1.2 | Medlemmer er forpligtet til at kende og overholde foreningens vedtægter og ordensregler og følge generalforsamlingens beslutninger. |
| 1.3 | Bestemmelser pålagt området udefra skal overholdes.  Disse bestemmelser findes bl.a. i byggeretningslinjerne, vilkår for leje af haveloddet, lejekontrakten med Aarhus Kommune, Kolonihaveforbundets og Kredsens bestemmelser, kommunens bestemmelser, lokalplaner, kolonihaveloven mv. |
| 1.4 | Ved indtræden i haveforeningen udleveres vedtægter, ordensregler, lejevilkår og byggeretningslinjer. Disse og øvrige regler og bestemmelser kan også findes i gældende udgave, på foreningens hjemmeside elle kan udleveres ved henvendelse til bestyrelsen. |
| 1.5 | Medlemmer er ansvarlig for enhver overtrædelse af gældende regler og bestemmelser der begås af medlemmet selv, dennes familie eller dennes besøgende. |
| 1.5 | Ved overtrædelse af gældende regler og bestemmelser, har bestyrelsen mulighed for at give et påkrav. Et påkrav er på 250 kr.  Dette beløb er også gældende for alle påkrav nævnt i ordensreglerne.  Påkrav kan ankes til bestyrelsen. |
| 1.6 | Ved grove eller gentagne overtrædelser af gældende regler og bestemmelser kan lejemålet ophæves. |
| 1.7 | Det er bestyrelsens ansvar at påtale overtrædelser af gældende regler og bestemmelser, hvis de er vidende derom.  Medlemmer er forpligtiget til at samarbejde med bestyrelsen, følge bestyrelsens henstillinger og påtaler og reagere på henvendelser, inden for den fastsatte tidsfrist. Bestyrelsens henstillinger og påtaler kan ankes til kredsen. |
|  |  |
| **§ 2** | **Kommunikation** |
| 2.1 | Hvis medlemmet har opgivet en mailadresse og/eller telefonnummer – foregår almindelig kommunikation mellem forening og medlemmer på mail, sms og telefon. Vigtige meddelelser udsendes også med brev.  Har medlemmet ingen e-mail og telefon sker kommunikation med brev. |
| 2.2 | Skifter medlemmer adresse, telefonnummer eller e-mail – skal ændringen meddeles til bestyrelsen inden 14. dage. Bestyrelsen kan hente adresseoplysninger ved folkeregisteret. Hvis dette bliver nødvendigt gives der påkrav. |
| 2.3 | Medlemmerne er forpligtiget til at holde sig orienteret om nyt fra foreningen.  Bestyrelsen offentliggør generel information til medlemmerne på hjemmesiden, nyhedsbreve på e-mail, på sms, på opslagstavlen ved fælleshuset og i foreningens facebook gruppe. Nyhedsbreve kan også udleveres ved henvendelse til bestyrelsen |
|  |  |
| **§ 3** | **Almene hensyn** |
|  | 3.1. Medlemmerne skal opretholde ro og orden. |
| 3.2 | Motordrevne redskaber må ikke være til væsentlig gene for øvrige medlemmer. |
| 3.3. | Brug af radio og lignende må ikke være til gene for øvrige medlemmer. |
| 3.4 | El- og motordrevne redskaber må ikke bruges lørdag 14-16 samt søndag 12-16 i sæsonen 1. april til 1. november. |
|  |  |
| **§ 4** | **Anvendelse** |
| 4.1. | Jorden skal dyrkes som kolonihaver. |
| 4.2. | Anlægget af kolonihaverne skal altid være således, at lys og luft har god adgang til haverne, herunder også nabohaverne. |
| 4.3. | Fra hus og have må der ikke foregå erhvervsmæssig handel eller lignende. |
|  |  |
| **§ 5** | **Beboelse** |
| 5.1. | Natophold er tilladt i sæsonen fra sommertid starter i marts til sommertid slutter i oktober.  Uden for denne periode må man ikke opholde sig på haveloddet, mellem kl. 21 aften og kl. 7 morgen. |
| 5.2. | Helårsbeboelse i kolonihaverne er forbudt. |
| 5.3. | Tilmelding til Folkeregistret på en adresse i haveforeningen er forbudt. |
|  |  |
| **§ 6** | **Bebyggelse** |
| 6.2. | Bebyggelse skal holdes i ordentlig og sømmelig stand. |
| 6.1. | Opførelse af kolonihavehuse og anden bebyggelse sker efter bestemmelserne i Kolonihaveforbundets Århuskreds' byggeretningslinjer. |
| 6.3 | Intet nybyggeri, må finde sted, før der er indhentet en byggetilladelse fra Kolonihaveforbundets Århus-kreds. |
| 6.4 | Ved ombygning og renovering må husets længde, bredde og højde ikke ændres og fundamentet ikke flyttes. Der må renoveres én side af gangen. |
| 6.5 | Bestyrelsen har pligt til at følge byggeri i haverne og skal have adgang til haven i forbindelse med tilsyn. |
| 6.7 | I bygningerne må der ikke findes brændeovn eller lignende der kræver skorsten |
| 6.8 | Medlemmerne hæfter selv for egne installationer på haveloddet. |
|  |  |
| **§ 7** | **Havelodder** |
| 7.1. | Udendørsarealer, der hører til den enkelte havelod, skal holdes i sømmelig stand. |
| 7.2. | Havelodder skal være forsynet med et tydeligt og let synligt nummer. |
|  |  |
| **§ 8** | **Vandbassiner** |
| 8.1 | Der må på ethvert havelod anlægges et vandbassin til fisk, planter og lignende. |
| 8.2 | Størrelsen må maksimalt være 10 m2 og fridybden maksimalt 40 cm. |
| 8.3 | Der skal søges om tilladelse hos bestyrelsen inden bassinet anlægges. |
| 8.4 | Bade- og svømmebassiner af enhver art er forbudt. |
| 8.5 | Soppebassiner er tilladt. |
|  |  |
| **§ 9** | **Hække** |
| 9.1 | Hækkene i skel tilhører haveforeningen og ikke det enkelte medlem. De må derfor ikke hverken helt eller delvist opgraves eller på anden måde fjernes. |
| 9.2 | Det påhviler det enkelte medlem at vedligeholde hækken omkring haveloddet. Hækken holdes fri for ukrudt . |
| 9.3 | Hækken holdes i en højde af maks. 160 cm.  Hække ud til ridestien ved skoven må dog have en højde på 180 cm .  Det drejer sig om hække i haverne 1,4,5,7,58,61,65,67,110,113,115,143,145,147,149,151,153,155,165 |
| 9.4 | Det accepteres, at der omkring havelågen tillades en hækportal, der overstiger maksimumshøjden på 1,60 meter. |
| 9.5 | Hækkens bredde må ikke overstige 60 cm. |
| 9.6 | Hvor der ikke er nabo holder medlemmet begge sider af hækken. |
| 9.7 | Hvis der opstilles hegn eller plankeværk, skal det sætte op så der er minumum én meter til skel. |
| 9.8 | Der holdes havevandring slut maj/start juni og midt i september . Dato og klokkeslæt for havevandringerne, varsles ved sæsonstart. |
| 9.9 | Hækken skal være luget inden havevandringen slut maj/start juni . |
| 9.10 | Hækken skal være klippet og luget inden havevandringen midt september |
| 9.11 | Hvis ovenstående ikke er overholdt udstedes først en advarsel i form af en sur smiley (skriftligt)  To på hinanden følgende overskridelser af at holde sin hæk luget, medfører et påkrav.  Det betyder også at forholdene ved 2. havevandring, får konsekvenser for første havevandring det efterfølgende år. |
| 9.12 | Er hækken ikke klippet til havevandringen midt september får man en påtale om at klippe hækken inden 14 dage. Hvis dette ikke overholdes, medfører det et påkrav. |
| 9.13 | Hvis en havelåge er låst, så der ikke er adgang til haven i forbindelse med havevandringerne, vil det ligeledes medføre et påkrav. |
| 9.14 | Ved gentagne henvendelser og påtaler om manglende vedligeholdelse af haven, kan haveforeningen på lejers regning få udarbejdet en rapport fra Kolonihaveforbundets havekonsulenter, som kan fastslå om haven er tilstrækkeligt vedligeholdt. Hvis dette ikke er tilfældet, kan foreningen sætte en gartner til at vedligeholde haven. Både konsulentrapport og gartner skal betales af lejer. Betaling af konsulentrapport og evt. gartner er en pligtig  pengeydelse i lejeforholdet. |
| 9.15 | Der gives ikke påkrav i forbindelse med havevandringer, det første år, man er medlem af foreningen. |
|  |  |
| **§ 10** | **Kompost** |
| 10.1 | Kompostbeholdere må maks. være 160 cm. høje og afstanden til skel min. 100 cm. |
| 10.2 | Planteaffald og grønt affald må gerne komposteres i egen have. |
|  |  |
| **§ 11** | **Vand** |
| 11.1 | Haveforeningens vandanlæg vil normalt være åbent i perioden fra den sidste weekend i marts til den sidste weekend i oktober. Ændringer kan forekomme afhængig af vejret. |
| 11.2 | I forbindelse med åbning og lukning for vand, skal der være adgang til haverne. Dato og klokkeslæt varsles i god tid. |
| 11.3 | Hvis en havelåge er låst i forbindelse med åbning eller lukning af vand, vil medlemmet på førstkommende havelejeopkrævning blive pålagt et påkrav |
| 11.4 | Inden åbning af vand skal stophanen nederst på vandstanderen være lukket (drejet på tværs af standeren). |
| 11.5. | Inden lukning af vand skal stophanen nederst på vandstanderen være åben (drejet langs standeren). |
| 11.6 | Der må ikke foretages indgreb i vandinstallationen, med mindre der på forhånd er opnået skriftlig dispensation fra bestyrelsen. Hvis der er ændret i vandinstallationen er lejer selv ansvarlig for evt. reparationer. |
| 11.7 | Medlemmerne er pligtige til at overholde eventuelle restriktioner i vandforbruget. |
|  |  |
| **§ 12** | **Affald** |
| 12.1 | Henkastning og henlægning af affald af nogen art på haveforeningens område, i læbæltet eller på tilstødende arealer er forbudt. |
| 12.2 | Restaffald skal lægges i de dertil opstillede containere ved p-pladserne. |
| 12.3 | Husholdningsglas, flasker metal og plastic kan lægges i kuberne til glas, metal og plastic . |
| 12.4 | Papir og pap kan lægges i kuberne til papir og pap |
| 12.5 | Byggeaffald kan køres til de kommunale genbrugsstationer eller afleveres i begrænsede mængder til containeren til byggeaffald i foreningen. |
| 12.6 | Haveaffald kan komposteres i egen have, køres til de kommunale genbrugsstationer eller afleveres i foreningens containere til haveaffald der opstilles med jævne mellemrum. Tidspunkter offentliggøres ved sæsonstart.. Det er ikke tilladt at lægge haveaffald på foreningens fællesområde, i læbæltet eller i skoven. |
| 12.6 | Storskald, kan afleveres på de kommunale genbrugsstationer eller på foreningen storskaldsplads på P2. Det skal sorteres efter anvisningerne på pladsen. |
| 12.7 | Farligt og giftigt affald skal afleveres på de kommunale genbrugsstationer. |
| 12.8 | Sten og ler nedgraves i egen have eller afleveres på de kommunale genbrugsstationer. |
|  |  |
| **§ 13** | **Afbrænding** |
| 13.1 | Afbrænding af haveaffald er ikke tilladt |
| 13.2 | Der må afbrændes rent og tørt træ på særligt indrettede bålpladser (hyggebål)  Der må ved afbrænding ikke iblandes andet affald, fx malet, imprægneret eller overfladebehandlet træ. |
| 13.1 | Sikkerhedsafstande m.m. skal følge gældende vejledning fra Østjyllands Brandvæsen, om afbrænding, bål og grill |
|  |  |
| **§ 14** | **Trafik og parkering** |
| 14.1 | Bilkørsel må kun ske på de store køreveje (de navngivne veje) og skal indskrænkes til det absolut nødvendige. |
| 14.2 | Man må skubbe sin trailer ind på stierne med håndkraft til af- og pålæsning, ikke køre med bil. |
| 14.3 | Den maksimale hastighed er 15 km/t.  Det gælder også cykler og knallerter o.l.. |
| 14.4 | Alle veje og stier er brandveje. Parkering må kun finde sted på parkeringspladserne. Dog må biler, når det drejer sig om af- og pålæsning, kortvarigt henstilles på kørevejene. |
| 14.5 | Der er kommunal parkeringskontrol i foreningen, og de kommunale parkeringsvagter kan udskrive bøder hvis der parkeres uden for parkeringspladserne, P1-5. |
| 14.6. | På foreningens område, må ikke henstå biler og trailere, uden nummerplader eller campingvogne o.l. med og uden nummerplader. Der kan dispenseres fra reglen i meget kort periode, der fastsættes af bestyrelsen. |
| 14.7. | Bilvask må ikke finde sted. |
|  |  |
| **§ 15** | **Husdyrhold** |
| 15.1 | Husdyrhold er tilladt på følgende betingelser: |
| 15.2 | Som husdyr kan registreres hund, kat, stuefugle og lignende. |
| 15.3 | Hunde skal være ansvarsforsikrede |
| 15.4 | Dyrene skal behandles forsvarligt jfr. gældende dyreværnslov. |
| 15.5 | Dyrene skal holdes inden for egen grund eller føres i snor og lignende, og må ikke ved deres adfærd være til væsentlig gene for øvrige medlemmer. |
| 15.6 | Det er forbudt at have haner (hanfjerkræ) i Haveforeningen Marienlyst. Hvis det kommer til bestyrelsens kendskab, skal de forlange at hanerne bliver fjernet inden 14 dage. Hvis hanerne ikke er fjernet inden fristens udløb, skal der betales påkrav, som skal betales sammen med havelejen. Hvis haneejeren stadig ikke fjerner hanen (hanerne) skal samme procedure gentages. |
|  |  |
| **§ 16** | **Pesticider** |
| 16.1 | Anvendelse af pesticider mod ukrudt og skadedyr i foreningens område er forbudt. |
|  |  |
| **17** | **Jagt** |
| 7.1 | Der må ikke drives jagt på arealet. |
| 17.2 | Besiddelse og brug af skydevåben, herunder bue og pil, slangebøsser m.m. er forbudt. |
|  |  |
| **§ 18** | **Åbningstider i fælleshuset på P3** |
| 18. 1 | Der afholdes ”Døde duer" hver lørdag kl.13 til 15. |
| 18.2 | Salg af øl og vand kun lørdag i åbningstiden - i dette tidsrum må egne drikkevarer ikke medbringes. |
| 18.3 | Der kan købes gas lørdag i åbningstiden |
|  |  |
| **§ 19** | **Fællesarealer** |
| 19.1. | Stier og veje holdes rene for ukrudt til midten af vejen af de havelejere, der har haver ved dem. De som ønsker græsrabat foran hækken (jf. Lokalplan 35) må etablere det. |
| 19.2. | Det påhviler medlemmerne at medvirke til vedligeholdelsen af de fælles faciliteter, herunder veje, stier, fælleshus, fællesarealer og installationer. |
| 19.3 | Der er mødepligt til fællesarbejde.  Man skal deltage i mindst én arbejdsdag om året - eller deltage i andet tilsvarende arbejde for foreningen, efter bestyrelsens godkendelse. Det er muligt at sende en stedfortræder. |
| 19.4 | Bestyrelsen udarbejder en oversigt over planlagte arbejdsdage, der offentliggøres ved sæsonstart. |
| 19.5 | Undlader et medlem at deltage i fællesarbejdet, vil der på førstkommende havelejeopkrævning blive pålagt et påkrav. |
| 19.6 | Bestyrelsen kan antage lønnet medhjælp. |
| 19.7 | Det enkelte medlem hæfter for skade på fælles faciliteter, som er forårsaget af medlemmet selv, dennes husstand eller dennes besøgende |
|  |  |
| **§ 20** | **Toiletter** |
| 20.1 | Der vil normalt være adgang til toiletter og udslagskumme i fælleshuset i perioden sidste weekend i marts til sidste weekend i oktober. |
| 20.2 | Det påhviler brugerne at efterlade de benyttede toiletfaciliteter i ordentlig og aflåst stand. |
| 20.3 | Nøgle til toiletterne udleveres ved indtræden i haveforeningen. Der udleveres én nøgle pr have. Ved bortkomst eller behov for flere nøgler kan disse lejes for et beløb fastsat af bestyrelsen. Beløbet tilbagebetales ved aflevering.  Nøgle til udslagskumme udleveres ved bestyrelsen. Ved bortkomst eller behov for flere nøgler kan disse lejes for et beløb, fastsat af bestyrelsen. Beløbet tilbagebetales ved aflevering |
| 20.4 | Al leg på og omkring toiletterne er forbudt. |
|  |  |
| **§ 21** | **Tilsyn** |
| 21.1 | Ved bestyrelsens tilsynshverv skal der, for mindst to medlemmer af bestyrelsen, være adgang til de enkelte haver efter korrekt varsling af tidspunkt. |
| 21.2 | Ved havevandring, vandåbning/lukning og andre fælles tilsyn meddeles tidspunktet, så vidt muligt ved sæsonstart – ændringer kan dog forekomme. |
| 21.3 | Ved alle andre tilsyn meddeles tidspunktet senest 3 hverdage før tilsynet. |
| 21.4 | Hvis der ikke er adgang til haven ved korrekt varslet tilsyn, gives der påkrav. |
|  |  |
| **§ 22** | **Brandforsikring** |
| 22.1 | Alle haver med bebyggelse skal have en brandforsikring, der dækker oprydning på grunden i tilfælde af brand. |
| 22.2 | Forsikring kan ske ved eget forsikringsselskab eller ved tilmelding til foreningens fællesforsikring. Bestyrelsen skal have dokumentation for forsikringen. |
|  |  |
| **§ 23** | **Bevaringsværdige træer** |
| 23.1 | Foreningen skal følge Aarhus Kommunes træpolitik. Træpolitikken bestemmer at træer med en diameter på minimum 30 cm (målt i 100 cm højde) eller er minimum 30 år gammelt og har en restlevealder på minimum 20 år er bevaringsværdige |
| 23.2 | Der skal søges tilladelse til at fælde bevaringsværdige træer ved bestyrelsen. Bestyrelsens afgørelse kan ankes til Aarhus Kommune – Teknik og Miljø. |
| 23.3 | Fældes bevaringsværdige træer uden tilladelse fastsætter bestyrelsen en erstatning i form af nyplantning af ældre træ. |